Atbildes uz ieinteresēto piegādātāju jautājumiem par atklāta konkursa “Budžeta plānošanas un finanšu vadības risinājuma izstrāde un uzturēšana”
(iepirkuma identifikācijas Nr. VK 2023/03/ANM) nolikumu


[bookmark: _GoBack]Iepirkuma komisija 2024. gada 22. martā ir saņēmusi ieinteresēto piegādātāju papildu informācijas (skaidrojuma) pieprasījumu par atklāta konkursa “Budžeta plānošanas un finanšu vadības risinājuma izstrāde un uzturēšana” (iepirkuma identifikācijas Nr. VK 2023/03/ANM) nolikumu un paskaidro turpmāko.


	1. 
	Saskaņā ar konkursa nolikuma 4.3.4.2. punktu Informācijas sistēmu arhitektam pieredzes apliecināšanu ir izvirzīta prasība, ka vismaz 1 (vienā) no projektiem jābūt nodrošinātai finanšu vadības vai budžeta vadības informācijas funkcionalitāte. Šāda izvirzītā specifiska funkcionalitātes sistēmas prasība ir šaura un konkurenci ierobežojoša. Informācijas sistēmu arhitekta būtiskākā loma un funkcija ir izveidot mūsdienīgu risinājumu, izmantojot svarīgākās tehniskā komponentes, kas izpilda Pasūtītāja izvirzītās nefunkcionālās, drošības un infrastruktūras prasības, kuras tiešā veidā nav saistītas ar specifiskas funkcionalitātes sistēmu, tāpēc piedāvājam paplašināt prasību par pieredzes sistēmu norādot, ka ir jābūt pieredzei informācijas sistēmas izstrādes, uzturēšanas vai paplašināšanas projektā, kura realizēta izmantojot trīs (3) līmeņu arhitektūru, nodrošina vismaz 3 (trīs) dažādu datu avotu integrāciju (t.sk. plānošanu, projektēšanu, izstrādi un uzturēšanu), sistēmas izstrādē un papildināšanā izmantotas Pretendenta piedāvātās tehnoloģijas, realizēta datu apmaiņa izmantojot REST tīmekļa pakalpes, sistēma nodrošina loģiski nodalītu infrastruktūru klientu datu ievadei un pārvaldībai u.tml. un papildināt ar sistēmas apjomu raksturojošiem lielumiem (piemēram izstrādes apjoms virs 50 personmēnešiem).

	
	Atbilde: Nolikumā grozījumi netiks veikti, jo Pasūtītājam ir būtiski, lai sistēmas izstrādē iesaistītais personāls pārzinātu ne tikai tehnoloģiskos aspektus, bet arī finanšu vadības vai budžeta vadības informācijas sistēmu īpatnības. Nevaram piekrist apgalvojumam, ka sistēmas arhitektūra ir abstrakta un neatkarīga no sistēmas pielietojuma. Sistēmas arhitektūra cita starpā ietver arī biznesa arhitektūru un datu arhitektūru, kura finanšu vadības vai budžeta vadības sistēmām ir izteikti specifiska. 

	2. 
	Saskaņā ar konkursa nolikuma 4.3.4.3. punktu Vadošajam sistēmanalītiķim izvirzīta prasība pieredzei sistēmanalīzes veikšanā vienā vadības grāmatvedības (piemēram, budžeta plānošanas un izpildes kontroles procesa) IT risinājuma ieviešanas projektā (virs 50 personmēnešiem), kur projekts ir pabeigts, izstrādājot sistēmas vai programmatūras prasību specifikācijas un/vai projektējumus, piedaloties realizācijā un ieviešanā un kurā piedāvātais sistēmanalītiķis ir piedalījies vismaz pusi no projekta laika. 
Vadības grāmatvedības IT risinājumu ieviešanas projekti ir šaura specifika, kas ierobežo konkurenci, tāpēc aicinām Pasūtītāju paplašināt prasības pieredzes sistēmai. Piemēram: Vadošajam sistēmanalītiķim ir pieredze sistēmanalīzes veikšanā vienā vadības grāmatvedības (piemēram, budžeta plānošanas un izpildes kontroles procesa) vai finanšu vadības IT risinājumu ieviešanā vai sistēmas izstrādē, pilnveidošana un uzturēšanā, kura realizēta Pretendenta piedāvātajās tehnoloģijās izmantojot trīs (3) līmeņu arhitektūru, nodrošina vismaz 3 (trīs) dažādu datu avotu integrāciju (t.sk. plānošanu, projektēšanu, izstrādi un uzturēšanu), realizēta datu apmaiņa izmantojot REST tīmekļa pakalpes, sistēma nodrošina loģiski nodalītu infrastruktūru klientu datu ievadei un pārvaldībai u.tml. projektā (virs 50 personmēnešiem), kur projekts ir pabeigts, izstrādājot sistēmas vai programmatūras prasību specifikācijas un/vai projektējumus, piedaloties realizācijā un ieviešanā un kurā piedāvātais sistēmanalītiķis ir piedalījies vismaz pusi no projekta laika.  

	
	Atbilde: Nolikumā tiks veikti grozījumi.

	3. 
	Saskaņā ar konkursa nolikuma 4.3.4.4. punktu Vadošajam programmētājam  pieredzes apliecināšanu ir izvirzīta prasība, vismaz vienā vadības grāmatvedības (piemēram, budžeta plānošanas un izpildes kontroles procesa) IT risinājuma ieviešanas vai uzturēšanas projektā (virs 50 personmēnešiem), izmantojot piedāvāto programmatūras platformu un kurā piedāvātais vadošais programmētājs (ieviešanas vadītājs) ir piedalījies vismaz pusi no projekta laika.. Šāda izvirzītā specifiska funkcionalitātes sistēmas prasība ir šaura un konkurenci ierobežojoša. Vadošā programmētāja būtiskākā loma un funkcija ir realizēt arhitekta izveidoto risinājumu ar izvēlētajām tehnoloģijām un risinājumiem, veikt izstrādes darbus saskaņā ar analītiķa aprakstīto un ar pasūtītāju saskaņoto biznesa funkcionalitāti izmantojot izvēlētās tehnoloģijas, risinājumus un rīkus., tāpēc piedāvājam paplašināt prasību par pieredzes sistēmu norādot, kā ir jābūt pieredzei informācijas sistēmas izstrādes, uzturēšanas vai paplašināšanas projektā, kura realizēta izmantojot trīs (3) līmeņu arhitektūru, nodrošina vismaz 3 (trīs) dažādu datu avotu integrāciju (t.sk. plānošanu, projektēšanu, izstrādi un uzturēšanu), sistēmas izstrādē un papildināšanā izmantotas Pretendenta piedāvātās tehnoloģijas, realizēta datu apmaiņa izmantojot REST tīmekļa pakalpes, sistēma nodrošina loģiski nodalītu infrastruktūru klientu datu ievadei un pārvaldībai u.tml. un papildināt ar sistēmas apjomu raksturojošiem lielumiem (piemēram izstrādes apjoms virs 50 personmēnešiem).

	
	Atbilde: Nolikumā grozījumi netiks veikti, jo Pasūtītājam ir būtiski, lai vadošajam programmētājam vai ieviešanas vadītājam būtu kompetence vadības grāmatvedības ieviešanas vai uzturēšanas procesā, it īpaši ņemot vērā sistēmas ieviešanas metodiku, kas dalīta dizaina un izstrādes sprintos. Nepārzinot vadības grāmatvedības specifiku, vadošais programmētājs nevarēs pilnvērtīgi piedalīties dizaina sprintos, tajā skaitā – validēt izvirzīto prasību tehniskās realizācijas iespējas.



Par līguma projektu:

	1. 1
	Lūgums veikt izmaiņas 2.2.1.punktā izsakot to šādā redakcijā "Piegādā un uzstāda Sistēmas produkcijas un testa vides darbināšanai nepieciešamo Standartprogrammatūru, ja tāda ir iekļauta Piegādātāja piedāvājumā." Tādējādi līgums atbildīs arī tādiem piegādātāju piedāvājumiem, kur nav paredzēta Standarprogrammatūras licencēšana.

	
	Atbilde: Nolikumā tiks veikti grozījumi.

	2. 
	Lūgums papildināt 4.3.5. punktu izsakot to šādā redakcijā: "Sagatavot un Piegādātājam iesniegt aktu, kurā norādīti Trūkumi attiecībā pret konkrētiem neizpildītiem punktiem Tehniskajā specifikācijā vai Izmaiņu pieprasījumā (turpmāk - Trūkumu akts), Trūkumu novēršanai, saskaņā ar tehniskās specifikācijas 11.15. punkta Pieteikumu klasifikācija prasībām."

	
	Atbilde: Nolikumā netiks veikti grozījumi, jo nav mērķtiecīgi uzskaitīt visus iespējamos gadījumus, kad iesniedzams Trūkumu akts, kā arī definēt tā saturu katrā atsevišķā gadījumā. 

	3. 
	Pasūtītāja darbinieku pieejamībai Līguma izpildē ir būtiska loma un Pasūtītājam nav informācija par darbinieku plānoto pieejamību, tāpēc aicinām  pievienot informāciju par Pasūtītāja darbinieku pieejamību vai arī papildināt Līguma 5. sadaļu ar Pasūtītāja pienākumu pēc līguma noslēgšanas iesniegt Piegādātājam Pasūtītāja darbinieku pieejamību."

	
	Atbilde: Nolikumā netiks veikti grozījumi, Pasūtītāja komanda definēta Tehniskās specifikācijas prasībā ORG-5.

	4. 
	Lūgums papildināt 6.1. punktu un izteikt šādā redakcijā "Ja Piegādātājs iekļāvis Piegādātāja piedāvājumā standartprogrammatūras licences, tad Piegādātājs sistēmas darbināšanai nepieciešamās standartprogrammatūras licences iegādājas no ražotāja un piegādā šādos termiņos". Tādējādi līgums atbildīs arī tādiem piegādātāju piedāvājumiem, kur nav paredzēta Standarprogrammatūra un tās licencēšana.

	
	Atbilde: Nolikumā tiks veikti grozījumi.

	5. 
	Lūgums papildināt 6.2. punktu un izteikt šādā redakcijā "Ja Piegādātājs iekļāvis Piegādātāja piedāvājumā standartprogrammatūras licences, tad Sistēmas darbināšanai nepieciešamo standartprogrammatūras licenču uzstādīšanu un konfigurēšanu veic Piegādātājs.” Tādējādi līgums atbildīs arī tādiem piegādātāju piedāvājumiem, kur nav paredzēta Standarprogrammatūra un tās licencēšana.

	
	Atbilde: Nolikumā tiks veikti grozījumi.

	6. 
	Lūgums papildināt 8. sadaļu ar papildus punktu par neapstiprinātu izmaiņu pieprasījumu izstrādāšanas un novērtēšanas pakalpojumu. Piemēram šādi "Ja Pasūtītājs pēc tam, kad Piegādātājs veicis 8.2.1 un/vai 8.2.2 un/vai 8.2.3 punktos noteikto, pieņem lēmumu izmaiņu pieprasījumu nerealizēt vai izmaiņu pieprasījuma realizēšana tiek apturēta, Pasūtītājs apmaksā izmaiņu pieprasījuma sagatavošanā ieguldīto darbu atbilstoši faktiski patērētajam laikam veicot 8.2.1 un/vai 8.2.2. un/vai 8.2.3. apakšpunktos aprakstītos darbus"

	
	Atbilde: Nolikumā tiks veikti grozījumi. 

	7. 
	Līguma punktā 9.1 teikts, ka “Pēc visu Sprintu saskaņošanas, 3.-4. kategorijas kļūdu novēršanas un datu migrācijas Piegādātājs veic izstrādātā Posma vai Kārtas programmatūras piegādi akcepttestēšanai.” Tā kā vienā Kārtā var būt vairāki Posmi, kur katrs Posms pēc definīcijas ir produkcijas vidē ieviešama programmatūra, savukārt jēdziens “Sprintu saskaņošana” nav definēts, lūdzam veikt izmaiņas Līguma projektā 9.1. punktu izsakot šādā redakcijā:” Pēc visu vienā Posmā paredzēto Sprintu pabeigšanas par ko liecina Pasūtītāja atzīme Redmine, 3.-4. kategorijas kļūdu novēršanas un datu migrācijas Piegādātājs veic izstrādātā Posma programmatūras piegādi akcepttestēšanai.” Tādējādi precizējot, ka programmatūras pieņemšanas un atbilstoša pieņemšanas nodošanas akta saskaņošana notiek pēc katra Posma.

	
	Atbilde: Nolikumā tiks veikti grozījumi. 

	8. 
	Līguma punktā 11.4 minēts, ka garantijas nodrošinājums jāiesniedz 3 mēnešus pirms Līguma izpildes termiņa., savukārt 11.8.punktā noteikts, ka Garantijas saistību nodrošinājumam jāstājas spēkā ar tā izsniegšanas brīdi. Piegādātājs nevar prognozēt precīzu pieņemšanas nodošanas akta parakstīšana datumu, tāpēc  iesakām 11.4. un 11.8. punktus apvienot un izteikt šādā redakcijā: “Piegādātājs 10 (desmit) darba dienu laikā pēc pēdējās Sistēmas Kārtas pieņemšanas nodošanas akta parakstīšanas iesniedz Pasūtītājam garantijas saistību nodrošinājumu 100 000,00 EUR (viens simts tūkstotis euro, 00 centu) apmērā.  Garantijas saistību nodrošinājums stājas spēkā ar tā izsniegšanas brīdi un ir spēkā 1 (vienu) mēnesi pēc garantijas termiņa beigām.”

	
	Atbilde: Nolikumā netiks veikti grozījumi. Līguma izpildes termiņš ir fiksēts un tas ir 60 (sešdesmit) mēneši vai brīdis, kad pilnībā izlietota līgumcena. Gadījumā, ja būs paredzama pilnīga līgumcenas izlietošana, Pasūtītājs par to savlaicīgi brīdinās Izpildītāju. Garantijas saistību izpildes nodrošinājums iesniedzams par laiku pēc līguma izpildes termiņa beigām.



Par tehnisko specifikāciju:

	1.
	NP.1: 
Datu bāzes vadības sistēmas mūsdienās parasti nodrošina datu glabāšanu, nevis datu apstrādi, savukārt biznesa loģikas līmenis nodrošina faktiski visu biznesa funkcionalitāti, t.sk. arī datu apstrādi, nevis tikai “lietotāju funkcionālo pieprasījumu pārvēršanu datu apstrādes pieprasījumos” (pēc esošajām prasībām būtu jānosūta datu bāzes slānim tālākai datu apstrādei). Tādējādi, minētās prasības iespējams interpretēt tā, ka pamata programmēšana būtu jāveic datu bāzes pusē izmantojot, piemēram, PL/pgSQL programmēšanas valodu.
Lūdzu precizēt, vai Pretendents drīkst piedāvāt mūsdienīgu arhitektūru tā, ka datu bāze nodrošina datu glabāšanu (arī datu konsistencei utml.), taču funkcionalitāte un datu apstrāde tiek realizēta biznesa loģikas slānī, izmantojot kādu no piegādātāja brīvi izvēlētām programmēšanas valodām? 

	
	Atbilde: Nolikumā tiks veikti grozījumi.

	2.
	NP.4.:
Ir saprotams, ka piegādātajām aplikācijas daļām jāatbalsta mērogojamība. Lūgums precizēt, vai Piegādātājam ir jānodrošina arī Kubernetes resursu, t.sk. mērogojamības konfigurācijas piegādāšana, izmantojot kādu no brīvi izvēlētiem veidiem (piemēram, HELM charts, kas tiek piegādāta kā daļa no koda), vai arīdzan Pasūtītājs pats veidos un pārvaldīs nepieciešamās Kubernetes klastera vadības konfigurācijas. 

	
	Atbilde: Nolikumā tiks veikti grozījumi.

	3.
	NP.7:  
 Lūgums nodefinēt “aktuālās versijas” – vai tā ir viena jaunākā stabilā major tipa versija katram pārlūkam, vai arī tās ir vairākas, piemēram, pēdējās trīs major versijas katram pārlūkam, kas jāuztur visu līguma periodu?  

	
	Atbilde: Nolikumā tiks veikti grozījumi.

	4.
	NP.9: 
 1. Resursu uzraudzība (t.sk. brīdinājumu nosūtīšana par tiem) sistēmās lielākoties tiek realizēta ar ārējo sistēmu palīdzību. Parasti tiek izmantots “pull” tipa bāzēts modelis, kur uzraugošā sistēma (piemēram, Zabbix, Prometheus, u.c.) slēdzas pie uzraugāmās sistēmas, nolasa aktuālās resursu vērtības, kas tiek nogādātas uz centralizētu vietni, kurā jau tālāk pēc noteikumiem var tikt realizēta brīdinājumu sūtīšana. Lūgums precizēt, vai tiešām izstrādājamai sistēmai pašai tehniski jānodrošina brīdinājumu nosūtīšana par resursu nepietiekamību?  
2. Tā kā izstrādātās aplikācijas komponentes docker konteineros plānots izvietot Pasūtītāja infrastruktūrā un Zabbix aģenti lielākoties tiek uzstādīti uz virtuālajām mašīnām (pie kurām Pasūtītājam būs brīva un nelimitēta piekļuve), tad kāda veida piekļuves šajā gadījumā būtu izstrādātājam jānodrošina? 

	
	Atbilde: Nolikumā tiks veikti grozījumi.

	5.
	NP.10.: 
Lūdzu iesniegt detalizētu projekta ietvaros nodrošināmo integrāciju aprakstu ar ārējām sistēmām, iekļaujot  skaidri definētas tehniskās un funkcionālās prasības. Lūdzam nodrošināt integrējamo sistēmu tehnisko dokumentāciju (API apraksti, izsaukumu piemēri, u.tml.).
Lūdzu apliecināt, ka pareizi saprotam, ka nosauktajās ārējās sistēmās šī paredzamā integrējamā funkcionalitāte ir nodrošināta un risks par šo trešo pušu sistēmu uzturētāju un/vai attīstītāju iesaisti projektā ir Pasūtītāja atbildībā, t.i. nobīde kalendāra plāna un izmaksās, kas var rasties dēļ izmaiņām no trešo pušu integrācijām ir Pasūtītāja atbildībā. 

	
	Atbilde: Nolikumā netiks veikti grozījumi. Detalizēta informācija par integrējamo sistēmu tehnisko dokumentāciju būs pieejama Piegādātājam, ar kuru noslēgts iepirkuma līgums. Riskus, kuri saistīti ar trešo pušu pārziņu iesaisti projektā uzņemas Pasūtītājs. 

	6.
	NP.11:  
Lūdzam papildus aprakstīt funkcionālās prasības integrācijai ar ePortālu (tajā skaitā process, virziens, dati, vai kods ir jāvar dinamiski administrēt utt.)  

	
	Atbilde: Nolikumā tiks veikti grozījumi.

	7.
	NP.12: 
Lūdzam aprakstīt kādas datus ir jānodod,  pieprasījumu skaits periodā un pēc kādām prasībām jānodrošina piekļuve (tajā skaitā autorizācijas) integrācijai ar ePortālu?

	
	Atbilde: Nolikumā tiks veikti grozījumi. 



Citi jautājumi:

	1.
	Lūdzu pagarināt Konkursa piedāvājuma iesniegšanas termiņu līdz 2024.gada 10.maijam, lai Pretendents spētu novērtēt Tehniskās specifikācijas prasību realizācijas darbietilpību un sagatavotu Finanšu piedāvājumu. 

	
	Atbilde: Ņemot vērā plānotos nolikuma grozījumus, piedāvājumu iesniegšanas termiņš tiks noteikts atbilstoši Publisko iepirkumu likuma prasībām.

	2. 
	Ņemot vērā Tehniskās specifikācijas izvirzītās prasības un atsevišķu sadaļu nepietiekamu detalizāciju un sniegto informāciju par atsevišķām prasībām, ierosinām Pasūtītājam organizēt ieinteresēto piegādātāju sanāksmi, lai tajā izrunātu un saņemtu plašākus skaidrojumus par Tehniskās specifikācijas prasību interpretāciju un to detalizētākus skaidrojumus.  

	
	Atbilde: Ieinteresēto piegādātāju sanāksme tiks organizēta.

	3.
	Lūdzu paziņot plānoto līgumcenu (pieejamu finansējumu) Atklātam konkursam VK 2023/03/ANM, “Budžeta plānošanas un finanšu vadības risinājuma izstrāde un uzturēšana”, jo šī informācija nav atrodama iepirkumu dokumentācijā, savukārt Publisko iepirkumu likums nosaka, ka tai ir jābūt pieejamai.

Publisko Iepirkumu likums:
11. pants. Paredzamās līgumcenas noteikšana
(1) Paredzamo līgumcenu nosaka, lai izvēlētos iepirkuma veidu un piemērojamo procedūru.
(3) Paredzamo līgumcenu nosaka, pirms publicē šā likuma 9. panta sestajā daļā, 28. panta pirmajā daļā, 31. panta pirmajā daļā vai 32. panta pirmajā daļā minēto paziņojumu vai, ja šāda paziņojuma publicēšana nav nepieciešama, pirms iepirkuma vai iepirkuma procedūras uzsākšanas.
…
28. pants. Paziņojums par līgumu un grozījumu veikšanu
(1) Ja pasūtītājs piemēro atklātu vai slēgtu konkursu, konkursa procedūru ar sarunām, inovācijas partnerības procedūru, konkursa dialogu vai plāno izveidot dinamisko iepirkumu sistēmu, tas publicē paziņojumu par līgumu.

	
	Atbilde: Nolikumā netiks veikti grozījumi. Publisko iepirkumu likuma (turpmāk – PIL) 11.panta pirmā daļa nosaka, ka  Paredzamo līgumcenu nosaka, lai izvēlētos iepirkuma veidu un piemērojamo procedūru. 
Saskaņā ar Ministru kabineta 2023. gada 24. oktobra noteikumiem Nr. 605 "Iepirkuma un koncesijas procedūras paziņojumu noteikumi" 2.pielikumu, lauks BT-27 (paredzamā vērtība) ir atzīmēts kā lauks, kurš piemērojams, ja attiecināms. Paziņojumā par līgumu šis lauks nav obligāts.
Pasūtītājam ir juridiska atbildība un pienākums nodrošināt, ka iepirkums tiek īstenots efektīvi un ekonomiski izdevīgi, saņemot no pretendentiem objektīvu novērtējumu, lai plānotu projekta realizācijai nepieciešamo finansējumu.

	4.
	Tehniskās specifikācijas 63.lpp. prasības NP.2 4.punktā norādīts, ka Pasūtītāja infrastruktūrā tiek akceptēta šādu programmatūras platformu izmantošana: Datu bāze – PostgreSQL, MariaDB, MySQL.
Norādām, ka minētās datu bāžu programmatūras ir konkrēti zīmoli, kuri daļai ieinteresēto piegādātāju rada noraidīšanas iemeslu.
Tādēļ lūdzam precizēt prasību, Publisko iepirkumu likuma 20.panta sestās daļas kārtībā uzskaitījuma noslēgumā norādot frāzi “vai ekvivalenta atvērta vai slēgta datu bāzes programmatūra”.
Tādejādi NP.2 4.punktu izteikt šādā redakcijā: Datu bāze – PostgreSQL, MariaDB, MySQL vai ekvivalenta atvērta vai slēgta datu bāzes programmatūra.

	
	Atbilde: Nolikumā tiks veikti grozījumi.



6

